钦定古今图书集成/明伦汇编/氏族典/第045卷 > 《廖用贤尚友录》 > 姬文引
## 钦定古今图书集成/明伦汇编/氏族典/第045卷 > 《廖用贤尚友录》 > 姬文引

按《明外史姬文引传》：“文引字士昌，华州人，举于乡。天
启二年，授滕县知县。视事甫三日，白莲贼徐鸿儒薄
城，文引驱吏卒登陴，见贼辄走，存者才数十。问民何
故从贼？曰：‘祸由董二。董二者，故延绥巡抚国光子也。
居乡贪暴，民以故从贼。文引急凭城晓告曰：‘吾执二
寘，诸法，为若雪愤，可乎’？贼皆讙呼罗拜。俄而箭发西’”
隅，毙二贼。视之，延绥沙柳簳也。贼谓文引绐之，大愤，
登城，众悉溃。文引绯衣坐堂骂贼，贼搏裂其冠裳，械
系之，骂不屈，三日解印畀小吏魏显照及家僮李守
务，北向拜阙，遂自经死。事闻，赠太仆少卿。

《路史》：“帝颛顼高阳氏，姬姓。”《古史考》以为妘。《姓纂》则谓
“颛顼，帝风姓。”故《唐表》韦氏、彭氏皆妘出风姓，颛帝之
后。俱妄。

帝喾高辛氏。姬姓。《古史考》云：“或云房姓。”妄也。

帝尧陶唐氏，姬姓。世谓尧生伊长孺家而姓伊祈，妄
也。伊祈乃炎帝之姓，尧姓姬，出于帝，喾不为伊。
《丹铅总录》：“殷之德，阳德也，故以男书子；周之德，阴德
也，故以女书姬。”

《日知录》：《水经注》：“汉武帝元鼎四年，幸雒阳，巡省豫州，
观于周室，邈而无祀，询问耆老，乃得孽子嘉，封为周
子南君，以奉周祀。”按《汲冢古文》谓：“卫将军文子为子
南弥牟，其后有子南劲。”《纪年》：“劲朝于魏，后惠成王如
卫，命子南为侯。秦并六国，卫最后灭。疑嘉是卫后，故
氏子南而称君也。”据此，嘉本氏子南，武帝即以其氏
命之为爵，而《汉书恩泽侯表》竟作“姬嘉”，则没其氏而
书其姓矣，与褒、鲁之封公孙氏更为姬氏者正同。

郑樵《通志》。